NA MANHATTANU POSTOJE
DVA DETEKTIVSKA ODJELA KOJA SE BAVE UMORSTVIMA:
ODJEL SJEVER I ODJEL JUG.
ISTRAŽUJU NAJOKRUTNIJE I NAJTEŽE SLUČAJEVE UBOJSTAVA.
OVO SU NJIHOVE PRIČE.
Postoje situacije koje nikad ne želite doživjeti.
Prizori iz te sobe ne mogu se tek tako zaboraviti.
Došao sam u svoju noćnu smjenu. Radim kao upravitelj hotela Soho House.
Bio je četvrtak, 9. prosinca 2010.
Soho House privatni je klub samo za članove.
Onamo isključivo zalaze umjetnici, filmaši i glazbenici.
Nije otvoren za javnost.
Nekoliko sati od početka smjene,
dok sam pregledavao što sve moram obaviti te večeri,
javili su mi da gostu curi voda u sobu.
Otišli smo istražiti odakle točno curi i došli do Sylvieine sobe.
Sylvie Cachay bila je mlada dizajnerica kupaćih kostima.
Surađivala je s brendovima kao što su Victoria's Secret i Tommy Hilfiger.
Bila je ambiciozna i perspektivna.
Pred njom je bila uspješna karijera.
Bila je idealna članica kluba Soho House.
Pokucali smo. Nitko nije otvarao.
Uspio sam otvoriti vrata.
A onda sam ugledao Sylvie u kadi pod vodom.
Odmah sam potrčao da je izvučem iz kade.
Tresao sam je i dozivao.
Provjerio sam puls, ali nije ga bilo.
Onda sam je počeo oživljavati.
Rekao sam kolegi da nazove hitnu,
a ja sam je i dalje oživljavao i vikao da se probudi.
Da.
Naš je posao pobrinuti se da noću mirno spavate.
Važno je da obitelj žrtve sazna tko je ubojica.
ODJEL SJEVER ODJEL JUG
Najvažnije je pokazati suosjećanje prema žrtvama.
Oduvijek volim zaviriti iza kulisa i saznati što se uistinu dogodilo.
Cilj vam je saznati istinu.
To je posao detektiva.
Želite pomagati ljudima.
A ako radite za njujoršku policiju…
…na pravom ste mjestu.
ISTRAGE UMORSTAVA: NEW YORK
9. PROSINCA 2010.
Bila je to hladna noć.
Sve je bilo tiho i mirno.
NAREDNIK
Zvonio je telefon.
S druge strane bio je mladi narednik iz 6. postaje.
Rekao je: „Samo bih vam htio javiti,
u hotelu Soho House pronašli smo tijelo mlade žene u kadi.
Izgleda da se utopila.”
Rekao mi je da su je proglasili mrtvom.
Onda me upitao: „Mislite li da tu nešto nije u redu?”
Rekao sam: „Iskreno, da. Ne može se čovjek tek tako utopiti u kadi.
Stižemo. Ogradite područje.”
Detektivski odjeli njujorške policije rade u dvije smjene od 8.00 do 1.00.
No zločini ne staju u 1.00. Događaju se 24 sata dnevno.
Zato imamo noćnu patrolu.
Noću izlazimo u ophodnju, a ujutro nastavlja dnevna smjena.
Manhattan je podijeljen na dvije četvrti, Sjever i Jug.
Ja sam patrolirao južnim dijelom.
Ja sam noćna ptica. Rodio sam se usred noći.
Uživao sam u tome.
Kažu da se noću događaju samo loše stvari.
Pa, to je istina.
Soho House ekskluzivan je i vrlo otmjen klub.
Ne možete tek tako ušetati i učlaniti se.
Provjeravaju vas i primaju isključivo na preporuku.
To je klub za probranu ekipu.
Ja ondje nikad neću moći odsjesti, ali…
Što je, tu je.
Kad smo došli u Soho House, ondje je bila hitna i policija.
Nije bilo mnogo ljudi.
Soba nije bila prevelika.
U njoj je bio velik krevet,
a metar od njega nalazila se velika samostojeća kada.
Upravitelj hotela izvukao je ženu iz kade.
Identificirali smo žrtvu.
Riječ je o 33-godišnjoj Sylvie Cachay.
Ležala je na leđima, ispred kade.
Na sebi je imala pulover,
gaćice i sat marke Rolex.
Obično se u tome ne idete kupati.
Po prirodi sam malo sumnjičav,
a pogotovo kad netko umre u kadi.
Na ormariću se nalazilo nekoliko bočica tableta,
vjerojatno antidepresiva.
Je li se žrtva utopila jer je uzela previše tableta?
Možda.
Nazvao sam zapovjednika 6. postaje.
Detektivski timovi zatim su okružili čitavo područje.
Tommy Jones, Bobby Miller i drugi sjajni detektivi koje poznajem
došli su na mjesto zločina.
Prethodne noći uhitili smo nekoga i ostali smo dugo u postaji.
Onda smo otišli u Soho House.
Bilo je vrlo neobično.
U tako otmjenim krugovima obično se ne događaji takvi incidenti.
Nazvao nas je narednik noćne patrole Pete Panuccio.
Slučaj je bio sumnjiv, ali nismo imali nikakve dokaze.
Provjerili smo i nigdje nije bilo krvi.
Na ruci žrtve vidio se ugriz, što je bilo pomalo neobično.
U takvim slučajevima zovemo Odjel za umorstva.
Oni odrađuju golem posao na terenu i pomažu nam u svemu.
Među njima bio je detektiv Al Titus. Sjajan je i često smo surađivali.
On je sve istražio.
Na slučaju je radilo mnogo detektiva.
Bio je to važan slučaj jer se dogodio u vrlo otmjenoj ustanovi
u koju su zalazile poznate osobe.
Znali smo da će privući pozornost medija.
Zato smo bili pod dodatnim pritiskom i morali smo ga što prije riješiti.
Forenzičari su fotografirali mjesto zločina,
uzeli otiske prstiju s kade
te uzorke DNK-a s kade i slavine.
Primijetio sam par mokrih čarapa na podu.
A to nisu bile čarape kakve bi nosila moderna mlada žena.
Bile su to sive muške čarape.
Zapitali smo se što se dogodilo i tko je bio s njom.
Prvo smo razgovarali s Bryanom Alvarezom,
upraviteljem hotela koji je radio te noći.
Detektivi su me pitali što se dogodio, tko je Sylvie i je li bila s nekim.
Pitali su i kad sam točno ušao u sobu i pronašao Sylvie u kadi.
Rekli su nam da se na recepciji prijavila sa svojim dečkom Nicholasom Brooksom,
oko 00.30.
Sylvie i njezin dečko Nick te su večeri stigli u hotel
neposredno prije početka moje smjene.
Velika je prednost Soho Housea to što se nadzorne kamere nalaze posvuda.
Odmah smo pregledali snimku.
Sylvie je pomalo teturala. Bila je umorna.
Mojem je kolegi rekla da je uzela tabletu za spavanje.
Nije se osjećala dobro i zamolila je da je netko odvede do sobe.
Nicholas je sjeo i prijavio ih u hotel,
a zaposlenik je rekao da će otpratiti Sylvie do sobe.
Na snimci se vidi kako zaposlenik pomaže Sylvie.
Vidi se i Nicholas Brooks kako više puta ulazi i izlazi iz sobe
nakon što ih je prijavio.
To je bilo pomalo neobično.
Na snimci se također vidi
kako Nicholas u 2.18 posljednji put izlazi iz hotelske sobi.
NICK IZLAZI IZ SOBE
Zatim u 2.51 voditelj odlazi provjeriti odakle curi voda.
Upitao sam Bryana Alvareza je li vidio Nicholasa
nakon što je našao Sylvie.
Rekao sam detektivima da ga nema i da je nekamo izašao.
Prijavio se u hotel sa Sylvie i izašao.
Otišao je iz hotela koji je postao mjesto zločina.
Dakle, bilo nam je sumnjivo.
Morali smo otkriti kamo je otišao i zašto.
Prioritet nam je bio pronaći Sylvieina dečka.
Planirali smo obići obližnje kafiće.
Oko 5.30…
DVA SATA OD POČETKA ISTRAGE
…stajao sam u predvorju.
Nicholas je ušetao kroz glavna vrata.
Upravitelj hotela rekao je: „To je on.”
Pogledali smo ga. Oči su mu bile krvave.
Vidjelo se da nije pri sebi.
Bio je pijan, drogiran ili oboje.
Očito je otišao nekamo tulumariti.
Pogledao sam dolje i vidio da ne nosi čarape.
Bile su u sobi, na mjestu zločina.
Muške sive čarape.
Predstavio sam se mladom gospodinu.
On je rekao da se zove Nicholas Brooks.
Pitao sam ga: „Jeste li se prijavili u hotel sa Sylvie Cachay?”
Odgovorio je da jest. Rekao sam mu da imam lošu vijest.
Rekao sam: „Našli smo Sylvie. Bila je u kadi u sobi, bez svijesti.
Nažalost, preminula je.”
Uopće se nije uzrujao. Nije ni pitao što se dogodilo.
No možda se ponašao čudno jer je bio drogiran.
Rekao sam mu: „Moramo razgovarati o vašoj djevojci.
Morate s nama u postaju da saznamo što se tu dogodilo.”
Nicholas je pristao poći s nama.
Doveo sam ga u sobu za ispitivanje.
Rekao sam mu:
„Recite mi gdje ste bili večeras i što se točno događalo.”
A on je samo…
Frfljao je, nije znao gdje je i oči su mu se sklapale.
Znao sam da mi neće ništa konkretno reći.
Nije bio pri sebi.
Zato sam mu rekao da malo legne i odspava
pa ćemo poslije razgovarati.
Nisam htio ispitivati čovjeka koji uopće ne razumije što ga pitam.
Bilo je pametnije malo pričekati.
I zaspao je.
Da smo mi doživjeli takvo što, bili bismo izvan sebe.
Ne bismo mogli zaspati od suza.
Ali on je spavao.
Najprije smo htjeli obavijestiti Sylvieinu obitelj.
Teško je nekome prenijeti takvu vijest.
Ja imam kćeri i uvijek mislim na obitelji žrtava.
Sylvieini žive u Virginiji pa nažalost nisam mogao otići k njima.
Zato smo se javili policiji u Virginiji.
Prenijeli su im vijest, a potom o svemu obavijestili nas.
Nazvala me majka.
Bila je izvan sebe.
SYLVIEIN BRAT
U suzama mi je rekla da je Sylvie ubijena.
Bilo je grozno.
Takvo što nisam mogao zamisliti ni u najgorim snovima.
Sestra i ja odrasli smo u McLeanu u Virginiji,
u predgrađu Washingtona.
Moj su očuh i majka Peruanci.
Sylvie je bila kći dvoje Peruanaca.
Svoju kulturu uvijek je ambiciozno i ponosno uključivala u svoj rad.
Ja sam radio u New Yorku pa smo često provodili praznike skupa.
Odlično smo se slagali.
Sastao sam se s detektivima.
Morao sam identificirati sestru na fotografijama.
Uvijek se nekako nadate
da to što su vam javili nije istina.
A onda vidite fotografije. Od toga se čovjek nikad ne oporavi.
DEVET SATI OD POČETKA ISTRAGE
Kasnije tog jutra stigli su novinari. Posvuda su bile kamere i kombiji.
Prišao mi je poručnik.
Rekao je:
„Dolje je živi cirkus. Idi vidjeti.”
Kombiji s reporterima bili su parkirani po čitavoj ulici.
Kad je mrtvozornik vozio tijelo u mrtvačnicu,
svi su ga snimali.
Sylvie Cachay, 33-godišnja modna dizajnerica
pronađena je mrtva u hotelu Soho House.
Razmislite malo.
Uspješna, atraktivna mlada žena
pronađena je mrtva u kadi u hotelu Soho House.
Naravno da je to zaintrigiralo javnost.
Tabloidi su se raspametili.
LJEPOTICA U KADI
Bio sam u gotovo svim vijestima.
To nam je stvaralo dodatni pritisak.
Volio bih da mediji nisu ništa doznali još barem šest ili osam sati
i da smo u miru mogli započeti istragu.
Kasnije tog jutra Nicholas se napokon probudio.
Izašao je i rekao da želi razgovarati sa mnom.
Rekao mi je da su Sylvie i on bili u vezi šest mjeseci.
No stalno su prekidali. Imali su turbulentan odnos.
Ispričao mi je
da su se te večeri trebali naći na večeri u Sylveinu stanu.
Otišao je k njoj.
Seksali su se.
Nakon toga zapalio je svijeće uz uzglavlje njezina kreveta.
Stavio ih je na policu iza uzglavlja.
Ona je uzela tabletu za spavanje, a on se otišao istuširati.
Zatim se oglasio detektor dima.
Kad je izašao, sve je bilo puno dima.
Cijeli se krevet zapalio.
Skočio je na Sylvie pa na krevet i ugasio vatru kako je najbolje znao.
Vatra je Sylvie spalila kosu.
Onda je rekla: „Članica sam Soho Housea.
Ne možemo ostati ovdje. Dim je štetan za zdravlje.”
Također nam je rekao da joj je bilo teško sići niza stube
dok je izlazila iz stana na ulicu
jer je tableta koju je uzela već počela djelovati.
Ušli su u taksi i odvezli se.
Zanimalo me kako su se ponašali i jesu li se svađali.
Rekao je da je bila uzrujana i da je cijelim putem psovala.
„Budalo jedna napušena, skoro si sve zapalio.”
Bila je ljuta.
Onda su došli u Soho House.
Otišli su u sobu. Upravitelj ju je odveo u krevet.
Rekla je da će možda napuniti kadu.
On je htio nešto prigristi.
Otišao je do restorana i naručio hranu.
Kad se vratio u sobu, rekao je Sylvie da će malo izaći.
Pitao sam ga: „Je li na kraju napunila kadu?”
Rekao je da ne zna jer je izašao.
Pitao sam ga je li dirao kadu i je li je on napunio vodom.
Možda joj je htio pomoći.
Rekao da nije i da je bila u krevetu.
Nicholas tvrdi da je izašao iz hotelske sobe.
NADZORNA KAMERA
A onda je izašao iz hotela i otišao tulumariti u obližnji kafić,
s muškarcem kojeg je upoznao u predvorju,
po imenu David Raleigh.
Vratio se u hotel u trenutku kad smo ga vidjeli.
Upitao sam ga:
„Jeste li nešto napravili Sylvie prije nego što ste otišli u kafić?”
Rekao je da nije.
Nije zvučao kao da se boji da će zbog svega imati problema.
Djelovao je potpuno hladno i ravnodušno.
Imao sam osjećaj da je nešto skrivio.
Ali još nismo znali što se dogodilo u toj sobi.
Nicholas je ostao u pritvoru do daljnjega.
Odlučili smo istražiti Davida Raleigha
s kojim se Nicholas Brooks te večeri navodno družio.
OSAM SATI OD POČETKA ISTRAGE
Čuo sam glasno lupanje po vratima.
Brzo sam ustao i išao otvoriti.
Na vratima su stajala dvojica detektiva. Pitali su me znam li Nicholasa Brooksa.
Rekao sam. „Aha, da. Jučer smo se upoznali i popili piće.”
Onda su mi rekli da je djevojka pronađena mrtva
u kadi u Soho Houseu
i da je njezin dečko Nicholas Brooks.
Detektivi su htjeli razgovarati sa mnom u postaji.
OSAM SATI PRIJE
Te noći, kad se kafić u hotelu zatvorio, i dalje sam bio raspoložen za zabavu.
Stao sam na recepciji.
Iz dizala je izašao muškarac.
Pitao je recepcionara gdje bi mogao popiti piće
jer se hotelski kafić zatvorio.
Recepcionar je pokazao na mene.
Rekao mu je: „I gospodin traži kafić. Idite s njim.”
Pitao me: „Idemo?” Odgovorio sam: „Može.”
Sjeli smo u kafić. Pili smo i razgovarali.
A onda je spomenuo svoju djevojku.
Govorio mi je da je voli najviše na svijetu.
I ispričao mi je za požar u stanu.
Rekao da ona upravo spava u hotelskoj sobi.
A onda je rekao: „Idem je nazvati da vidim je li dobro.”
Zvao ju je, ali mobitel je samo zvonio. Rekao je: „Joj, ne javlja se.”
Odvratio sam: „Pa naravno. Spava.”
Onda je rekao da mora ići. Pozdravili smo se i otišao je.
Ništa mi nije bilo neobično.
David je potvrdio Nicholasovu priču.
Odnosno, barem se činilo da mu je priča djelomično istinita.
I dalje je bilo moguće da je riječ o samoubojstvu.
6. POSTAJA NJUJORŠKA POLICIJA
Htio sam saznati više o Sylvie Cachay i njezinu psihičkom stanju.
Razgovarao sam sa Sylvieinom obitelji i prijateljima.
Naravno, imao sam na umu da su potreseni.
Rekli su mi da je patila od depresije.
Sylvie Cachay upoznala sam 2009.
Zaposlila me kao pripravnicu u tvrtki Anne Cole Swimwear.
Sprijateljile smo se čim sam počela raditi.
Često smo se družile uz bocu vina.
SYLVIEINA PRIJATELJICA
Sylvie mi je bila prijateljica, šefica i mentorica.
Bila mi je uzor. Bila je fantastična.
Godine 2006. pokrenula je svoj brend kostima.
O njoj se pisalo u Vogueu, InStyleu, Sports Illustratedu.
U našoj obitelji slavio se svaki uspjeh.
Bili smo ponosni na nju.
Svaki dizajner mašta o pokretanju vlastitog brenda.
Nažalost, morala je zatvoriti tvrtku zbog gospodarskog kraha 2008. – 2009.
Njezin investitor ulagao je diljem svijeta,
a tada su svi odlučili opreznije ulagati.
Morala se vratiti u tvrtku Anne Cole.
Voljela je taj posao. Bilo nam je super, ali…
U takvim situacijama osjećate se kao da ste napravili korak unazad.
Mislim da ju je to svaki dan mučilo.
Mislim da se suočavala s velikim pritiskom i tjeskobom.
Uzimala je lijekove da joj bude bolje i da bude produktivnija.
Pitali su je li Sylvie bila sklona suicidu.
Odgovor je ne, bez ikakve sumnje.
Kad je morala zatvoriti tvrtku,
bila je depresivna i tužna, ali to je nikad nije obeshrabrilo.
Stalno je kovala planove.
Dok smo radile kod Anne Cole,
išle smo u studio po uzorke za kostime Anne Cole.
Uvijek bismo uzele i uzorke za Sylu.
Nikad nije odustala od toga.
Imao sam zanimljiv razgovor s njezinom pripravnicom Heather.
Doznao sam neke vrlo konkretne informacije
o Sylvieinim vezama i partnerima.
Godine 2008. Sylvie je raskinula zaruke.
Prekinula je vezu sa zaručnikom jer se teško nosila s pritiskom
nakon što je morala zatvoriti tvrtku.
Nakon toga Sylvie je neko vrijeme izlazila.
U lipnju 2010. upoznala je Nicholasa.
ŠEST MJESECI PRIJE
Izašla je s prijateljima i uživala u noćnom životu u gradu.
Nedugo nakon toga, dok su šetali blizu njezine kuće u SoHou,
njezinu kujicu Pepper udario je auto.
Nick ju je uzeo i zamotao u kaput.
Bio je uz Sylvie u tom trenutku.
Ona je bila shrvana.
Mislim da ih je ta trauma zbližila.
Da toga nije bilo, mislim da ne bi hodala s njim.
Bio je premlad.
Ona je imala 33 godine, a on 24.
Otad su svaki dan bili zajedno. On bi prespavao kod nje.
Praktički se uselio k njoj jer bi uvijek prespavao kod nje.
No nakon mjesec-dva počela je primjećivati znakove upozorenja.
Nije shvaćala zašto Nick nema posao.
Bilo joj je dosta toga što po cijele dane puši travu i ljenčari.
Sjećam se da se žalila što uvijek sve ona mora plaćati.
Nazivala ga je djetetom.
Prijatelji su joj govorili: „Moraš prekinuti s njim.
Okončaj to. Ta ti veza šteti.”
Na kraju ga je ostavila. Mislim da joj je to teško palo.
Posljednji put čule smo se tog jutra kad je umrla.
Rekla mi je: „Nick me želi vidjeti.
Samo ćemo se naći na stepenicama ispred mog stana.
Kaže da mi želi dati pismo. Neću ga ni zvati u stan.”
Kad sam saznao da su se Nicholas Brooks i Sylvie Cachay našli ispred njezina stana
i da im je veza bila turbulentna,
pretpostavio sam da je nešto pošlo po zlu.
Morali smo otići u njezin stan i otkriti što se dogodilo te noći.
Kad smo ušli u stan, vidjeli smo da je zaista došlo do požara.
Osjetio se miris dima, a krevet je bio spaljen.
Na krevetu je bila hrpa spaljene kose.
Ono što je Nicholas ispričao Tommyju te se noći stvarno dogodilo.
Onda smo pronašli poruke koje su si ostavljali.
NAPRAVI SI RASPORED
Govorila mu je: „Ako ne budeš romantičniji,
više nećemo biti zajedno.”
Imala je dugačak popis zahtjeva za njega.
Tražila je jednostavne stvari, da se mazi s njom nakon seksa,
vodi je na spojeve i zamijeni sve što potroši u stanu.
Htjela je da prestane pušiti travu i piti. Ponašala se kao da mu je majka.
Govorila mu je da se dovede u red ako želi da im veza opstane.
DRAGA SYLVIE, ŽAO MI JE
Nicholas je u svojim pismima tražio oprost i obećavao Sylvie da će se popraviti.
Molio ju je da ga ne ostavi.
VOLIM TE NICK
Tad nam je postalo jasno na kakva je obećanja stalno padala.
Našli smo i poruku iz koje smo zaključili da Sylvie misli da joj Nick krade novac.
Našli smo bankovne izvode Sylvie Cachay.
Plaćao je prostitutke njezinom kreditnom karticom.
Naprosto je nevjerojatno da se drznuo angažirati prostitutku
i platiti je njezinim novcem.
A onda smo našli email s naslovom „Jebi se.”
ZA NICHOLASA PREDMET: JEBI SE
Sylvie mu je poslala ljutit email.
GADE, VARAO SI ME
Rekla je: „Znam što radiš. Sve sam saznala.
Prijavit ću te policiji i kartičnim kućama.”
PLATIT ĆEŠ
To je svakako ukazivalo na motiv.
UŽIVAJ U ZATVORU
Nicholas ju je možda odlučio ubiti upravo zbog tog poteza.
Ispitali smo stanare u zgradi jesu li nešto čuli te noći.
Jedan susjed rekao da je čuo svađu.
Čuo se plač i lupanje.
Zvučalo je kao da je netko pao na pod.
Čula se svađa, izbio je požar,
a nekoliko sati poslije Sylvie Cachay pronađena je mrtva.
Klupko se počelo rasplitati.
Zaključili smo da je možda ubijena,
no nismo mogli podići optužnicu dok ne razjasnimo sve okolnosti.
Još smo morali utvrditi što se točno dogodilo.
Detaljnije smo istražili Nicka i onda nam je sve postalo jasnije.
Saznali smo da je Nick sin bogataša.
Njegov otac, autor i skladatelj Joseph Brooks,
napisao je pjesmu i film You Light Up My Life.
Za pjesmu je dobio Oscara. Svi je znaju.
Najgora pjesma na svijetu.
Vrtjela se 24 sata dnevno na svim radijskim postajama.
Bože mili.
Svi ga pamte po tome.
No imao je i svoju mračnu stranu.
Godine 2008. bio sam u 19. postaji.
Bio sam drugi u zapovjednom lancu.
Između ostalog bio sam zadužen za pregled prijava koje smo dobivali.
I naišao sam na ime Joe Brooks.
Vidio sam mnogo prijava za silovanje.
Takvim slučajevima bavi se poseban odjel za žrtve.
Nazvao sam ih i upitao:
Zar oko 19. postaje kruži silovatelj zbog kojeg bih se trebao brinuti?
Odgovorili su: „Da, on je serijski silovatelj.
Istraga je u tijeku.”
Državni tužitelj Manhattana osudio je Josepha Brooksa
za silovanje po 91 točki optužnice.
Joseph Brooks oglašavao se na Craigslistu.
Pozivao je glumice u usponu
da dođu na obuku kod dobitnika Oscara.
Nagovorio bi ih da dođu u njegov stan.
Drogirao bi ih, a onda bi ih iskorištavao.
Joseph Brooks optužen je za seksualno zlostavljanje brojnih žena
i čekao je suđenje.
S obzirom na prošlost Josepha Brooksa
zapitao sam se je li Nicholas Brooks bio na oca.
Možda jabuka ne pada daleko od stabla.
13 SATI OD POČETKA ISTRAGE
Tijekom istrage također smo otkrili
da je Nicholas od oca dobio stan dok je išao u srednju školu.
Otac mu je plaćao eskort dame.
Otac ga je naučio kako da angažira prostitutke
jer je on to stalno radio.
Otac i sin očito su imali vrlo neobičan odnos.
No otkrili smo i da je otac koristio novac kako bi manipulirao sinom.
Joseph Brooks zabranio je Nicholasu
da stupa u kontakt s majkom i sestrom.
Čim je doznao da se Nicholas javio majci,
izbacio ga je iz oporuke i uskratio mu novac iz fonda.
To se dogodilo 2009. ili 2010.
Mladić se otad morao snalaziti sâm
jer je ostao bez očeva novca koji mu je uvijek bio na raspolaganju.
Morao je nekako sâm zaraditi novac ili ga pokušati od nekoga izmusti.
Zato je našao Sylvie, no ni ona ga više nije htjela financirati.
Kad ga je Sylvie razotkrila,
morao je nešto poduzeti kako ga ne bi prijavila policiji.
UŽIVAJ U ZATVORU
U ovakvim slučajevima naraste vam adrenalin.
Bio sam budan 24 sata. Možda i više.
Ne osjećate umor jer ste stalno usredotočeni na slučaj.
Svi smo se vratili u 6. postaju.
Morali smo proučiti dokaze.
Zato smo opet pregledali nadzorne snimke.
Usredotočili smo se na redoslijed događaja.
Je li nam nešto promaknulo? Jesmo li nešto propustili?
Potvrdili smo da je Nicholas Brooks u 2.18. izašao iz hotelske sobe.
Zatim je sišao u predvorje i upoznao Davida Raleigha.
Upravitelj je u 2.51 došao u sobu kako bi provjerio odakle curi voda.
Dotad nitko nije ulazio ni izlazio iz sobe.
Trebali smo dokaz da je Nick bio u sobi u trenutku Sylvieine smrti.
Kad smo vidjeli ispis poziva u hotel, Nicholasov je alibi propao.
Dok smo pregledavali ispis poziva na recepciju,
shvatili smo da Nicholas nije samo izašao iz sobe u 2.18.
Prije nego što je izašao, na recepciji su primili neobičan poziv.
Gosti iz hotelske sobe kat niže prijavili su recepciji da im curi voda
oko 2.11.
Provjerili smo evidenciju kartica za otključavanje
i utvrdili da je Nicholas bio u sobi u trenutku kad je počela curiti voda.
Voda se već izlila iz kade i curila je u druge sobe.
Bio je ondje dok je Sylvie bila u kadi.
Cijelo nam je vrijeme lagao.
Stoga, kad dođu nalazi obdukcije,
bit će nam mnogo jasnije što se dogodilo Sylvie.
Tijekom obdukcije primijetili smo tragove prstiju i masnice na vratu.
ŠEFICA FORENZIČKOG TIMA
Imala je popucane kapilare ispod kapaka.
To znači da je na neki način došlo do opstrukcije protoka krvi u vratu.
Pluća su joj bila puna vode. Bila je živa prije nego što se utopila.
Prema toksikološkom nalazu
doze lijekova koje je uzela bile su u okviru propisanih granica.
Nije bilo naznaka da je uzrok smrti predoziranje.
Dakle, nije riječ o samoubojstvu ni nesreći.
UZROK SMRTI: DAVLJENJE
Žrtva je ubijena.
Dobili smo i nalaz DNK-a.
Na kadi je pronađen DNK Nicholasa Brooksa.
DNK na kadi nije nužno relevantan dokaz.
Nicholas je bio u sobi. Možda je koristio kadu.
No izričito je tvrdio da se joj se nije ni približio.
Zaključili smo da je, kad su stigli u Soho House,
među njima izbila svađa.
Nakon nekog vremena Nicholas je izgubio kontrolu.
Brooks ju je zgrabio za vrat,
gurnuo je u kadu i držao joj glavu pod vodom.
Voda joj je ušla u pluća i utopila se.
A pritom ju je zadavio.
Nicholase, jeste li je zadavili?
-Jeste li krivi? -Jeste li ubili Sylvie?
Uhitili smo Nicholasa Brooksa, i prevezli ga u istražni pritvor.
Rekao mi je: „Imam ja love.”
Pomislio sam: „Pokušava li on mene podmititi?”
Pitao sam ga: „Kako to mislite?”
Rekao je: „Imam lovu, ali tek sutra mogu doći do nje.”
Rekao sam mu da mu novac neće trebati.
On je zatim dodao da će mu trebati za zaštitu.
Nije mi bilo jasno na kakvu zaštitu misli.
Rekao je: „Od bijelih suprematista.”
Bio sam zbunjen, a onda je rekao da obožava Oz.
Očito je mislio na seriju Oz.
Rekao sam mu: „E pa ne idete u Oz.
Idete u istražni pritvor u New Yorku.”
U tom trenutku shvatio sam da zbilja ne zna kako život funkcionira.
Bilo je baš čudno.
Odveli su ga u pritvor i tad sam ga posljednji put vidio.
Nakon uhićenja Nicholasa Brooksa,
dobili smo informaciju da uskoro počinje suđenje njegovu ocu.
Međutim, počinio je samoubojstvo.
SKLADATELJ POČINIO SAMOUBOJSTVO
Odvjetnik Josepha Brooksa preuzeo je slučaj Nicholasa Brooksa.
KAZNENI SUD
7. LIPNJA 2013. POČETAK SUĐENJA
Obrana je tvrdila da je Sylvie patila od depresije,
zbog čega je pila lijekove.
Ušla je u kadu, uzela preveliku dozu i utopila se.
Njezini majka i otac doletjeli su iz Virginije
da bi se suočili s Nicholasom Brooksom.
Nije pokazao da se kaje. Nije pogledao ni mene ni mojeg muža.
Nije nas ni pogledao. Nije ga bilo briga.
Moja sestra bila je divna osoba.
Iz potpuno neobjašnjivog razloga
ovaj društveni parazit oduzeo joj je život.
Mora odgovarati jer je ubio moju prekrasnu kćer.
Iz ureda tužitelja javili su nam da je suđenje završilo.
Nicholas je osuđen na 25 godina zatvora uz mogućnost doživotne kazne.
MONSTRUM OSUĐEN NA 25 GODINA ZATVORA UZ MOGUĆNOST DOŽIVOTNE KAZNE
Zbilja suosjećam s obitelji Cachay.
Sylvie nije smjela umrijeti.
Svi su trebali nositi njezine kostime. Trebala je postati slavna dizajnerica.
Njujorčani je obožavaju. Ona je simbol grada.
Moja sestra unosila je radost u život.
Svi smo bili sretniji i uspješniji dok je ona bila uz nas.
Nedostaje mi njezina životna radost i optimizam.
Bila je zaista draga i prekrasna osoba.
Zauvijek će mi ostati mentorica.
Sylviein slučaj bio je posljednji u mojoj karijeri.
Ubrzo nakon toga otišao u mirovinu.
Imam dvije kćeri. Zato me sve ovo jako pogodilo.
Nicholas je oduzeo život, a poslije se nije nimalo kajao.
Možda je za sve kriv odgoj, no to mu ne može biti isprika.
Ubio je osobu koju je volio.
1989.
U travnju 1989. dogodio se strašni napad na trkačicu u Central Parku.
Trkačica je silovana i teško napadnuta.
Zbog mjesta i stravičnosti zločina slučaj je privukao golemu pažnju.
SILOVANJE I NAPAD
Osuđena su petorica mladića.
Zvali su ih petorka iz Central Parka.
Trebalo je ispraviti nanesenu nepravdu,
ali to nije bilo sve.
Bilo je još žrtava koje sada povezujemo sa slučajem trkačice iz Central Parka.
Natjerao ju je da bira: „Oči ili djeca?”
Frazu „oči ili djeca” nisam čula ni od jednog zločinca dotad.
Počeo me rezati iznad i ispod očiju.
Nasilje ga je uzbuđivalo.
To se dogodilo lijepog poslijepodneva, kada se čovjek najmanje nada.
Svi su govorili o slučaju koji me proganjao.
Prijevod titlova: Martina Grujić proganjao.